ΓΡΑΠΤΗ ΕΡΩΤΗΣΗ E-0201/03

υποβολή: Emilio Menndez del Valle (PSE) προς την Επιτροπή

(3 Φεβρουαρίου 2003)

Θέμα: Βίαιη δράση της αστυνομίας του Γιβραλτάρ

Στις 20 Ιανουαρίου 2003 ενεργά μέλη της Γκρίνπις MTEXTοργάνωσαν στα ύδατα του κόλπου της Αλγεθίρας, που η Ισπανία θεωρεί ότι της ανήκουν, ειρηνική διαδήλωση που αφορούσε το πετρελαιοφόρο Βεμαμάνια, μονού κύτους,πό σημαία Μάλτας.

Όπως έγινε γνωστό, η κοινή γνώμη της Ισπανίας, καθώς και μερικών άλλων ευρωπαϊκών χωρών, είναι εξαιρετικά ευαισθητοποιημένη από θέματα τοιαύτης φύσεως λόγω της καταστροφής που προκλήθηκε από το σκάφος Prestige, πολύ περισσότερο μάλιστα που σε αυτά τα ίδια νερά της Αλγεθίρας, βυθίστηκε στις 21 Ιανουαρίου 2003, σκάφος με καύσιμα περισσότερα των χιλίων τόνων.

Εξού και το δημοσιογραφικό ενδιαφέρον για κάλυψη της ενέργειας της Γκρίνπις. Αρκετοί ρεπόρτερ των ΜΜΕ Ελ Παϊς, Ελ Μούντο, Τελέ-5, Αντένα 3, Ισπανική Ραδιοτηλεόραση, Κανάλ σουρ και Ασοσιέιτεντ πρές που εκτελούσαν τα επαγγελματικά τους καθήκοντα καταδιώχθηκαν από την αστυνομία του Γιβραλτάρ, συνελήφθησαν (μολονότι σε ύδατα που ευρίσκονταιπό καθεστώς διεθνούς νομικής αμφισβητήσεως) ενώ ο απεσταλμένος της Τελέ-5 ραπίσθηκε από αστυνομικό του Γιβραλτάρ, όπως ανακοινώθηκε στους τίτλους της Ελ Μούντο (21.1.2003).

Ανεξάρτητα από την άρνηση εκ μέρους του κράτους στο οποίο ανήκει το Γιβραλτάρ, στο να πεισθεί ότι πρέπει να εφαρμόσει τις κοινοτικές οδηγίες που αφορούν τα πετρελαιοφόρα μονού κύτους, προκαλεί κατάπληξη το γεγονός ότι μία από τις αρχές ή αξίες που μας διακρίνει ως Ευρωπαίους — ο σεβασμός της ελευθερίας της έκφρασης απέναντι στους λειτουργούς της επικοινωνίας —πέστη κατάφωρη παραβίαση.

Σκέπτεται η Επιτροπή να απευθυνθεί στο Συμβούλιο — που τόσο κατάλληλο φαίνεται λόγω της επικείμενης διεύρυνσης — ώστε να εισηγηθεί στο κράτος από το οποίο εξαρτάται η αποικία του Γιβραλτάρ, για το γόητρο της Ένωσης, να σέβεται η κυβέρνησή του και να επιβάλλει το σεβασμό της μνημονευθείσας αρχής·

Απάντηση του κ. Vitorino εξ ονόματος της Επιτροπής

(27 Μαρτίου 2003)

Η Επιτροπή αναγνωρίζει ότι η ελευθερία της έκφρασης και της πληροφόρησης συνιστούν θεμελιώδη δικαιώματα τα οποία η Ένωση οφείλει να σέβεται σύμφωνα με το άρθρο 6 της συνθήκης της Ευρωπαϊκής Ένωσης. Τα δικαιώματα αυτά περιλαμβάνονται επίσης στο άρθρο 11 του Χάρτη των Θεμελιωδών Δικαιωμάτων.

Αυτά τα δικαιώματα συνεπάγονται, ιδίως, τη δυνατότητα των δημοσιογράφων να ασκούν το επάγγελμά τους, χωρίς να προσκόπτουν σε εμπόδια εκ μέρους των δημοσίων αρχών.

Βάσει των συνθηκών για την Ευρωπαϊκή Ένωση και για τη θέσπιση της Ευρωπαϊκής Κοινότητας, η Επιτροπή δεν έχει γενική αρμοδιότητα όσον αφορά τα θεμελιώδη δικαιώματα. Σε περίπτωση παραβίασης των θεμελιωδών δικαιωμάτων, η Επιτροπή μπορεί να παρέμβει αποκλειστικά σε περίπτωση που η εν λόγω παραβίαση εμπίπτει στο πεδίο εφαρμογής του κοινοτικού δικαίου.

Στην προκειμένη περίπτωση, αυτή η ενδεχόμενη παραβίαση θα μπορούσε να συναρτηθεί με την άσκηση, εκ μέρους των δημοσιογράφων, ενός δικαιώματος που έχουν δυνάμει του άρθρου 18 της συνθήκης ΕΚ, και πιο συγκεκριμένα, του δικαιώματος να κυκλοφορούν και να διαμένουν ελεύθερα στο έδαφος των κρατών μελών.

Για να είναι σε θέση να αξιολογήσει τα γεγονότα αυτής τηςπόθεσης, η Επιτροπή έχει την πρόθεση να ζητήσει από το οικείο κράτος μέλος να της εκθέσει την άποψή του σχετικά με τα γεγονότα στα οποία αναφέρεται το Αξιότιμο Μέλος του Κοινοβουλίου, καθώς επίσης και τη συνέχεια που έχει δοθεί σ' αυτή τηνπόθεση.

Η Επιτροπή δεν θα παραλείψει να πληροφορήσει το Αξιότιμο Μέλος του Κοινοβουλίου σχετικά με την αξιολόγηση της κατάστασης που θα έχει πραγματοποιήσει αφού θα έχει λάβει τις απαντήσεις των βρετανικών αρχών.